Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 394

8. az élethosszig tartó tanulás eszközeinek megismerése, módszereinek elsajátítása. A tanulás fontos színtere és eszköze az iskola könyvtára és informatikai bázisa. Az önálló ismeretszerzés érdekében a tanulóknak el kell sajátítaniuk a könyvtári ismeretszerzés technikáját, módszereit – mind a nyomtatott dokumentumok, mind az elektronikus dokumentumok használatával. A tanulók ismerjék meg a könyvtárban való keresés módját, a keresést támogató eszközöket, fõbb dokumentumfajtákat. Sajátítsák el az adatgyûjtés, témafeldolgozás, forrásfelhasználás technológiáját, az interneten való keresés stratégiáját, és alakuljon ki bennük a rendszerezett tudás megszerzésének és átadásának képessége. Testi lelki egészség Az iskola személyi és tárgyi feltételével segítse azoknak a pozitív beállítódásoknak, magatartásoknak és szokásoknak a kialakulását, amelyek javítják a gyerekek és a fiatalok egészségi állapotát. Az egészséges életmódra nevelés nemcsak a betegségek megelõzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A gyerekeket fel kell készíteni arra, hogy önálló, felnõtt életükben életmódjukra vonatkozóan helyes döntéseket hozzanak. Elfogadó és segítõkész magatartást tanúsítsanak beteg, sérült és fogyatékos embertársaik iránt. Ismerjék meg a környezet – otthon, iskola, közlekedés stb. – leggyakoribb egészséget, testi épséget veszélyeztetõ tényezõit. Készüljenek fel a veszélyhelyzetek egyéni és közösségi szintû megelõzésére, kezelésére. A pedagógusok nyújtsanak támogatást a gyerekeknek – különösen serdülõkorban – a káros függõségekhez vezetõ szokások (pl. dohányzás, alkohol- és drogfogyasztás, rossz táplálkozás) kialakulásának megelõzésében. Segítsék a krízishelyzetbe jutottakat. Az iskola megkerülhetetlen feladata a szexuális kultúra és magatartás kérdéseivel való foglalkozás. Figyelmet kell fordítani a családi életre, a felelõs, örömteli párkapcsolatokra történõ felkészítésre. Fontos, hogy az iskolai környezet is biztosítsa az egészséges testi, lelki, szociális fejlõdést. Felkészülés a felnõtt lét szerepeire A felnõtt lét szerepeire történõ felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevõi: – az egyéni adottságok, képességek megismerésén alapuló önismeret fejlesztése, – a legfontosabb pályák, foglalkozási ágak tartalmának, követelményeinek, a hozzájuk vezetõ utaknak, lehetõségeknek, alternatíváknak tevékenységek és tapasztalatok útján történõ megismerése, – a lehetõségek és a valóság, a vágyak és realitások összehangolása. Tudatosítani kell a tanulókban, hogy életpályájuk során akár többször is pályamódosításra kényszerülhetnek. Az iskolának – a tanulók életkorának megfelelõen, a lehetõségekhez igazodva – a lehetõ legszélesebb képet kell nyújtani a munka világáról. Ennek érdekében olyan lehetõségeket kell biztosítani a tanulóknak, amelyekben kipróbálhatják képességeiket, adottságaikat. A pályaorientáció hosszabb folyamat során valósulhat meg, amelyben a tanórai és az iskolán kívüli tevékenységeket összehangolják. A pályaorientáció során a kulcskompetenciák közül kiemelt szerepet kap a rugalmasság, az együttmûködés és a bizonytalanság kezelésének képessége. A szociális és társadalmi kompetenciák tudatos, pedagógiailag megtervezett fejlesztése elengedhetetlenül szükséges a tanulók társadalmi beilleszkedéséhez és az együttéléshez. A szociális kompetenciák fejlesztésében kiemelt feladat a segítéssel, együttmûködéssel, vezetéssel és versengéssel kapcsolatos területek erõsítése. A társadalmi-állampolgári kompetenciák fejlesztésekor a jogaikat érvényesítõ, a közéletben résztvevõ és közremûködõ tanulók képzése folyik. A szociális és társadalmi kompetenciák fejlesztésének fontos részét képezik a gazdasággal, az öntudatos fogyasztói magatartással, versenyképesség erõsítésével kapcsolatos területek, mint például a vállalkozási, a gazdálkodási és munkaképesség szoros összefüggésben az ún. cselekvési kompetenciák fejlesztésével. Kerettantervi ajánlás a tantárgyak követelményeinek teljesítéséhez rendelkezésre álló idõkeret felhasználására Az 5–8. évfolyam ajánlott tantárgyi rendszere és óraszámai

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes